Μαλάλα Γιουσαφζάι

Η Μαλάλα Γιουσαφζάι (Malala Yousafzai, Παστούν: ملاله یوسفزۍ, Ουρντού: ملالہ یوسف زئی) είναι Πακιστανή ακτιβίστρια που αγωνίζεται για το δικαίωμα των κοριτσιών στην εκπαίδευση στη χώρα της.

 Η Μαλάλα γεννήθηκε στις 12 Ιουλίου 1997 στην πόλη Μινγκόρα του Πακιστάν, μέλος μιας οικογένειας σουνιτών Παστούν. Οι Γονείς της είναι οι Ζιαουντίν Γιουσαφζάι και Τουρ Πεκάι. Η Μαλάλα έχει και δύο μικρότερους αδελφούς. Η πρώτη της εκπαίδευση τής δόθηκε από τον πατέρα της, ο οποίος είναι ιδιοκτήτης σχολείου και ποιητής. Το όνομά της είναι προς τιμή της Πακιστανής λαϊκής ηρωίδας Μαλαλάι (1861-1880). Σε ηλικία 11 ετών ξεκίνησε να γράφει (χρησιμοποιώντας ψευδώνυμο) σε μπλογκ, όπου περιέγραφε τη ζωή της στην πόλη Μινγκόρα, στο βορειοδυτικό Πακιστάν, μετά την κατάληψη της εξουσίας στην περιοχή από τους Ταλιμπάν, που απαγόρευσαν στα κορίτσια να πηγαίνουν στο σχολείο και εξέφραζε τις απόψεις της σχετικά με το δικαίωμα των κοριτσιών στη μόρφωση. Τα επόμενα χρόνια έδωσε συνεντεύξεις σε διάφορα μέσα, τόσο της χώρας της όσο και άλλων χωρών, στις οποίες υποστήριζε το δικαίωμα των κοριτσιών να πηγαίνουν στο σχολείο. Στο μεταξύ έγινε γνωστή η ταυτότητά της. Το πρωί της 9ης Οκτωβρίου 2012 ένας άντρας πυροβόλησε στο κεφάλι τη Μαλάλα Γιουσαφζάι ενώ βρισκόταν μέσα στο σχολικό λεωφορείο, τραυματίζοντάς την πολύ σοβαρά. Τις μέρες μετά την επίθεση νοσηλεύθηκε σε κρίσιμη κατάσταση σε νοσοκομείο στο Πακιστάν και στη συνέχεια, όταν η κατάστασή της σταθεροποιήθηκε, μεταφέρθηκε στο νοσοκομείο Queen Elizabeth του Μπέρμιγχαμ, στην Αγγλία, το οποίο επιλέχθηκε μεταξύ πολλών προσφορών για τη νοσηλεία της. Η απόπειρα δολοφονίας προκάλεσε μια έκρηξη συμπαράστασης προς την 15χρονη τότε μαθήτρια, τόσο στο Πακιστάν όσο και σε ολόκληρο τον κόσμο. Το 2013 της απονεμήθηκε το Βραβείο Ζαχάρωφ και ήταν υποψήφια για το Νόμπελ Ειρήνης. Το 2014 τελικά της απονεμήθηκε το Νόμπελ Ειρήνης για τον αγώνα της για το δικαίωμα των κοριτσιών στην εκπαίδευση. Σήμερα είναι ο νεότερος κάτοχος βραβείου Νόμπελ στον κόσμο, κερδίζοντας το σε ηλικία 17 ετών. Μαμμή, Ελίνα (2014-10-10). «Μαλάλα Γιουσαφζάι: Η έφηβη blogger που έφτασε να πάρει Νόμπελ Ειρήνης». theTOC. http://www.thetoc.gr/diethni/article/malala-giousafzai-i-11xroni-blogger-pou-eftase-na-parei-nompel-eirinis. Ανακτήθηκε στις 4 Απριλίου 2018. «A Pakistani schoolgirl’s resistance to Taliban terrorists: LUBP’s compilation of Malala Yousafzai’s diary» (στα αγγλικά). LUBP. http://lubpak.com/archives/771. Ανακτήθηκε στις 2018-04-04. «Diary of a Pakistani schoolgirl» (στα αγγλικά). 2009. http://news.bbc.co.uk/2/hi/south_asia/7834402.stm. Ανακτήθηκε στις 2018-04-04. «Girl shot by Taliban flown to UK» (στα αγγλικά). BBC News. 2012-10-15. http://www.bbc.co.uk/news/world-asia-19944078. Ανακτήθηκε στις 2018-04-04. Peer, Basharat (2012-10-10). «The Girl Who Wanted to Go to School» (στα αγγλικά). The New Yorker. ISSN 0028-792X. https://www.newyorker.com/news/news-desk/the-girl-who-wanted-to-go-to-school. Ανακτήθηκε στις 2018-04-04. Leiby, Richard; Leiby, Michele Langevine (2012-10-10). «Taliban says it shot Pakistani teen for advocating girls’ rights» (στα αγγλικά). Washington Post. ISSN 0190-8286. https://www.washingtonpost.com/world/asia_pacific/taliban-says-it-shot-infidel-pakistani-teen-for-advocating-girls-rights/2012/10/09/29715632-1214-11e2-9a39-1f5a7f6fe945_story.html. Ανακτήθηκε στις 2018-04-04. Arana, Marie (13 Οκτωβρίου 2013). «Book review: 'I Am Malala' by Malala Yousafzai». Washington Post (στα Αγγλικά). Ανακτήθηκε στις 4 Απριλίου 2018.